รู้สึกแน่นท้องมากค่ะ เป็นมา 1 วันแล้ว ไม่เรอ ไม่ผายลม แล้วมีอาการสะอึกร่วมด้วย อ่อนเพลียมาก ทำอย่างไรดีคะ รู้สึกไม่สบายตัวเลย
สวัสดีค่ะ อาการแน่นท้องด้านซ้าย ไม่เรอ ไม่ผายลม ถือเป็นอาการท้องอืดซึ่งอาจเกิดจาก1. การกลืนอากาศเข้าไปปริมาณมาก จากการอ้าปาก พูดคุย หัวเราะ หรือหายใจทางปาก นอกจากนี้การกินหรือดื่มเร็วเกินไป การใช้หลอดดูดเครื่องดื่ม การเคี้ยวหมากฝรั่ง ก็ทำให้มีโอกาสกลืนอากาศเข้าไปมากขึ้น2. การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่ว เมล็ดธัญพืชต่างๆ หรือทานอาหารเป็นปริมาณมากเกินไป3. การทานยาบางชนิด ยาแก้ปวดชนิดเสพติด อาหารเสริมธาตุเหล็ก4.โรคกระเพาะอาหารอักเสบกระเพาะอาหารเป็นแผล โรคกรดไหลย้อน5. มีนิ่วในถุงน้ำดี6. มีท้องผูก7.เครียดวิตกกังวล8. มีเนื้องอกหรือมะเร็งในช่องท้อง เนื้องอกหรือมะเร็งของลำไส้ เนื้องอกหรือมะเร็งของรังไข่ มีน้ำในช่องท้องสำหรับอาการสะอึกอาจเป็นอาการที่ตามมาจากการมีท้องอืดได้ในเบื้องต้น แนะนำให้ทานอาหารอ่อน ย่อยง่าย รสไม่จัด เคี้ยวช้าๆ ให้ละเอียด หลีกเลี่ยงการใช้หลอดดูด ไม่ทานและกลืนเร็ว ไม่ทานอาหารครั้งละปริมาณมาก ไม่เคี้ยวหมากฝรั่ง ไม่ดื่มน้ำอัดลม อัดแก๊สต่างๆ และเครื่องดื่มที่มีแอลกอฮอล์ หลีกเลี่ยงอาหารประเภทถั่วและธัญพืชต่างๆ รวมถึงอาหารที่มีไขมันสูง อาหารทอดต่างๆสำหรับอาหารที่จะช่วยบรรเทาอาการท้องอืด เช่น น้ำขิง ขมิ้นชัน พริกไทย เป็นต้น อาจหายามาทานบรรเทาอาการในเบื้องต้น ได้แก่ไซเมทิโคน(simethicone) หากอาการไม่ดีขึ้น มีปวดท้อง หรือไม่มีการผายลมออกเลย ควรรีบไปพบแพทย์โดยเร็วค่ะ